Blær

Blær er íslenskt eiginnafn, sem bæði kyn geta borið, eftir dómsúrskurð árið 2013, og var fyrst allra nafna samþykkt fyrir bæði kyn. Auður er annað nafn sem bæði kyn geta borið. Samkvæmt skráningu Þjóðskrár hét ein kona Blær þann 1. janúar 2008. Samkvæmt úrskurði mannanafnanefndar mátti einungis gefa drengjum nafnið en úrskurður nefndarinnar var felldur úr gildi með dómi Héraðsdóms Reykjavíkur þann 31. janúar 2013.„Réttur Blævar ríkari en samfélagshagsmunir“ á ruv.is 31. janúar 2013 (Skoðað 31. janúar 2013). Dómnum samkvæmt er því nafnið bæði karlmannsnafn og kvenmannsnafn.

 Beyging 
Kvenmannsnafnið Blær beygist ekki eins og karlmannsnafnið. Beyging karlmannsnafnsins er:
 nefnifall = Blær
 þolfall = Blæ
 þágufall = Blæ
 eignarfall = Blæs

en kvenmannsnafnið beygist þannig:
 nefnifall = Blær
 þolfall = Blæ
 þágufall = Blæ eða Blævi
 eignarfall = Blær eða Blævar

 Dreifing á Íslandi 



 Tilvísanir 

 Heimildir 




Flokkur:Íslensk karlmannsnöfn
Flokkur:Íslensk kvenmannsnöfn
Flokkur:Íslensk mannanöfn sem notuð eru sem karl- og kvenmannsnöfn